CELEX: 62009TN0439
Language: hu
Date: 2009-10-23 00:00:00
Title: T-439/09. sz. ügy: 2009. október 23-án benyújtott kereset — Purvis kontra Parlament

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/32
            
         2009. október 23-án benyújtott kereset — Purvis kontra Parlament
   (T-439/09. sz. ügy)
   2010/C 11/61
   Az eljárás nyelve: francia
   
      Felek
   
   
      Felperes: John Robert Purvis (Saint-Andrews, Egyesült Királyság) (képviselők: S. Orlandi, A. Coolen, J.-N. Louis és É. Marchal ügyvédek)
   
      Alperes: Európai Parlament
   
      Kereseti kérelmek
   
   
               —
            
            
               Az Elsőfokú Bíróság állapítsa meg, hogy a 2009. március 9-i és április 1-jei parlamenti elnökségi határozatok jogellenesek, amennyiben módosítják a kiegészítő nyugdíjrendszert, és megszüntetik az e választható nyugdíjrendszerhez önkéntesen csatlakozott jelenlegi és volt európai parlamenti képviselők kiegészítő nyugdíjának különleges átutalási módjait;
            
         
               —
            
            
               semmisítse meg a 2009. augusztus 7-i parlamenti határozatot, amely megtagadja, hogy a felperes nyugdíja 25 %-át tőke formájában vegye igénybe,
            
         
               —
            
            
               a Parlamentet kötelezze a költségek viselésére.
            
         
      Jogalapok és fontosabb érvek
   
   A kereset a 2009. március 9-i parlamenti határozattal módosított, az Európai Parlament képviselőinek költségeiről és juttatásairól szóló szabályzat VIII. mellékletében szereplő, (önkéntes) kiegészítő nyugdíjrendszerre vonatkozó szabályozás végrehajtása körében elfogadott 2009. augusztus 7-i parlamenti határozat ellen irányul, amely elutasítja a felperes azon kérelmét, hogy 2009 augusztusától kiegészítő nyugdíját részben (25 %-ban) tőke, részben pedig járadék formájában vegye igénybe.
   A keresete alátámasztására a felperes az ügy érdemét érintően a következőkre alapított négy jogalapra hivatkozik:
   
               —
            
            
               a felperes szerzett jogainak, valamint a bizalomvédelem elvének a megsértése;
            
         
               —
            
            
               az egyenlő bánásmód és az arányosság alapelveinek megsértése;
            
         
               —
            
            
               az Európai Parlament képviselőinek költségeiről és juttatásairól szóló szabályzat 29. cikkének megsértése, amely előírja, hogy a quaestorok és a Főtitkár felügyelik e szabályzat értelmezését és szigorú alkalmazását;
            
         
               —
            
            
               a jóhiszeműség megsértése a szerződések teljesítése során, és a kizárólag az egyik fél szándékától függő feltétel semmisségének megsértése.